אח"י מזנק

אח"י מזנק הייתה ספינת טילים, ששירתה בחיל הים בין השנים 1968–1996. הספינה נבנתה במספנות קונסטרוקסיון מקאניק דה נורמאנדי, בשרבור שבצרפת, כספינת תותחים מדגם סער 1. בשנת 1973, לפני מלחמת יום הכיפורים, הוסבה לסער 2, ונוספו לה יכולות נוספות בהן נשיאת הטיל גבריאל.
בסוף שנות השבעים הוסבה למשימה עיקרית של לוחמה נגד צוללות (נצ"ל) על ידי התקנת סונאר נגרר בעל עומק משתנה.

== בשירות חיל הים ==

הספינה אח"י מזנק הייתה ספינת הסער השלישית שנבנתה בשרבור, אחרי אחיותיה אח"י מבטח ואח"י משגב. לספינה ניתן המספר 313. אח"י "מזנק" הפליגה משרבור לישראל בחודש מאי 1968 והצטרפה לשייטת ספינות הטילים שהוקמה זמן קצר קודם. הספינה קיימה אימונים והכשירה צוותים לספינות הסער הבאות, והשתתפה ברבות מן הפעולות נגד המחבלים בלבנון ובהן מבצע ברדס 20, מבצע ברדס 54–55 ומבצע אביב נעורים, אז הובילה את הכוח שפעל בביירות.

במהלך שנת 1973, במשך מספר חודשים לפני מלחמת יום הכיפורים, הפכה לספינה הראשונה מדגם סער 1 שעברה התקנות לירי טילים ובכך הפכה לסער 2. בתקופה זו לא אויישה בצוות מלא, שעות ההפלגה והאימונים צומצמו דרסטית תוך מתן עדיפות מוחלטת לביצוע ההתקנות כל זאת עד ממש לפני פרוץ המלחמה.

=== מלחמת יום הכיפורים ===
אח"י "מזנק" הייתה ספינת הפיקוד של מפקד השייטת מיכאל ברקאי בתרגיל הקרב החילי "קשתית" שבוצע יום לפני ערב יום כיפור. ברקאי המשיך לפקד על השייטת מהספינה גם עם תחילת המלחמה, בקרב לטקיה שפתח את המבצעים בזירה הימית במלחמת יום הכיפורים.

אחי" "מזנק" הותקפה בטילי סטיקס בעת שעברה צפונית לנמל פורט סעיד, בדרכה לאזור ימת ברדוויל להגשת סיוע לאח"י חנית שעלתה על חוף סיני ליד בסיס דפנה. הספינה לא נפגעה.

לאחר מלחמת יום הכיפורים, המשיכו ספינות הסער ללוות אוניות שהובילו רכש ביטחוני במרכז הים התיכון. בינואר 1974, באחת מהפלגות אלה נכנסה אח"י "מזנק" יחד עם הספינה אח"י קשת לעגינה במים טריטוריאליים של האי מלטה, כמסתור מהים הסוער. המלטזים הזמינו את הספינות להיכנס לנמל ולטה אך מפקד השייטת מיכאל ברקאי לא נענה להזמנה, היות שלא נתן אמון בראש ממשלת מלטה דום מינטוף שנהג להתבטא נגד ישראל. מלטה ביקשה את עזרת בריטניה וסיירת בריטית עקבה מקרוב מאוד אחרי הספינות. מאוחר יותר הועברה התנצלות דיפלומטית מישראל למלטה.

== סיום שרות ==
בינואר 1996 הוטבעה הספינה במרחק של 3 ק"מ מחופי חיפה בעומק של 33 מטר על מנת שתשמש אתר צלילה.

== מפקדי הספינה ==
{|border="1" align="center""| class="wikitable"
|+
|-
|דרגה ושם||תקופת כהונה כמפקד הספינה||פעילות||תמונה
|-
|עזרא קדם|| מפקד בכיר בים || ||שמאל
|-
|צבי גבעתי || 1968-1969 || הפלגה משרבורג לישראל |-
|גדי בן זאב || 23 בפברואר 1969 – 1971|||-
|אברהם אשור || 1971 |||-
|מיכאל ברקאי|| 1972 ||בנוסף לתפקידו כמפל"ג ||שמאל
|-
|עמי שר אל || 1972 |||-
|משה בן ישי (צינר)|| 1973 || מלחמת יום הכיפורים|-
|זאב יחזקאלי|| 1973 || בתום מלחמת יום הכיפורים|| 
|-
|יוסי לוי (קצין) || 1974 |||-
|שמעון מאיר||	1975 ||||שמאל
|-
|אריה צוויג || 1976-1978 |||| שמאל
|-
|אודי דביר||יולי 1979 עד - ספטמבר 1980|||-
|יוסי יוגב (פלדמן) || 1980–1982 |||-
| משה סרי || 1982–1983 |||-
|שלמה כהן||	1983–1984 |||-
|ירון צחר|| 1985-1986 |||-
|דרור מאור|| 1987-1986 |||-
|נועם פייג|| 1987–1988 |||-
|יהונתן ורט || אפריל 1990 – יולי 1991 |||-
|}

== גלריה ==
<gallery>
קובץ:TabakMisgavSherbourg.jpg|משה טבק, צבי גבעתי וסגל הקצינים של אח"י מזנק בהשקת אח"י אילת (סער 2) בשרבורג, 29 בפברואר 1968.
File:MiznakCrew1970.jpg|צוות אח"י מזנק 1970.
File:INSMiznak71073.jpg|מפקד השייטת מיכאל ברקאי (במרכז מאחור) עם קציני אח"י מזנק בגשר הספינה בדרכם חזרה מקרב לטקיה, 7 אוקטובר 1973.
File:InsMiznakoct1973.jpg|צוות אח"י מזנק למחרת קרב לטקיה, 7 אוקטובר 1973.
File:INSMiznakcrew.jpg|מחלקת גנ"ק אח"י מזנק למחרת קרב לטקיה, 7 אוקטובר 1973.
קובץ:Yomlt2.jpg|מפקד השייטת מיכאל ברקאי מקבל סירת משמר של מלטה הבאה להזמין אותו להיכנס לנמל ולטה ינואר 1974.
קובץ:Saar2ASW1985.jpg|אח"י מזנק בתצורת נגד צוללות של שנות השמונים.
</gallery>

== קישורים חיצוניים ==

* [http://www.diving.org.il/index2.php?id=176&lang=HEB אח" מזנק] באתר ההתאחדות הישראלית לצלילה

==הערות שוליים==

מ